CELEX: 62013CN0424
Language: da
Date: 2013-07-25 00:00:00
Title: Sag C-424/13: Anmodning om præjudiciel afgørelse indgivet af Bayerischer Verwaltungsgerichtshof (Tyskland) den 25. juli 2013 — Zuchtvieh-Export GmbH mod Stadt Kempten

16.11.2013   
            
            
               DA
            
            
               Den Europæiske Unions Tidende
            
            
               C 336/6
            
         Anmodning om præjudiciel afgørelse indgivet af Bayerischer Verwaltungsgerichtshof (Tyskland) den 25. juli 2013 — Zuchtvieh-Export GmbH mod Stadt Kempten
   (Sag C-424/13)
   2013/C 336/14
   Processprog: tysk
   
      Den forelæggende ret
   
   Bayerischer Verwaltungsgerichtshof
   
      Parter i hovedsagen
   
   
      Sagsøger: Zuchtvieh-Export GmbH
   
      Sagsøgt: Stadt Kempten
   
      Præjudicielle spørgsmål
   
   
               1)
            
            
               Skal artikel 14, stk. 1, i forordning (EF) nr. 1/2005 (1) fortolkes således, at den kompetente myndighed på afgangsstedet ved lange transporter af tamdyr af hestefamilien eller tamkvæg, -får, -geder eller -svin, hvor afgangsstedet ligger i en medlemsstat i Den Europæiske Union, men bestemmelsesstedet i et tredjeland, kun må påstemple den af organisatoren fremlagte logbog i henhold til artikel 14, stk. 1, litra c), såfremt logbogen opfylder kravene i henhold til artikel 14, stk. 1, litra a), nr. ii), for den samlede transportstrækning fra afgangssted til bestemmelsessted, dvs. også for transportafsnit, der ligger helt uden for Den Europæiske Unions fællesskabsområde?
            
         
               2)
            
            
               Skal artikel 14, stk. 1, i forordning (EF) nr. 1/2005 fortolkes således, at den efter denne bestemmelse kompetente myndighed på afgangsstedet kan forpligte organisatoren af transporten til at ændre planlægningen af den lange transport således, at denne forordnings bestemmelser skal overholdes under hele transporten fra afgangsstedet til bestemmelsesstedet, også selv om enkelte transportafsnit udelukkende ligger i tredjelande?
            
         
      (1)  Rådets forordning (EF) nr. 1/2005 af 22.12.2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97 (EUT 2005 L 3, s. 1).